Milí rodičia, deti, vážení obyvatelia obce Báhoň!

V posledné dni ste sa možno zachytili informáciu o tom, že v Báhoni vzniká nová Základná umelecká škola. Táto informácia je správna a na vzniku tejto školy sa pracuje už októbra 2021. Celá vízia školy, jej vznik či zaradenie do siete škôl, personálne a hmotné zabezpečenia je nesmierne zdĺhavý a časovo náročný proces, ktorý zahŕňa mnoho úsilia.

V marci tohto roku 2022 bola poslaná kompletná žiadosť podľa zákona č. 245/2008 Z. z. spolu s vyjadrenia od kompetentných ustanovizní na Ministerstvo školstva, vedy, výskumu a športu SR spolu so žiadosťou o udelenie výnimky, aby sme ako ZUŠ mohli vyučovať budúci školský rok, tj. Od 1.9.2022.

Žiadosť na ministerstve prešla a bola odobrená podpisom pána ministra Mgr. [Branislava Gröhling](https://www.google.com/search?sxsrf=ALiCzsZsj2tEAti3tHaDY1EIzgIlxnd0Fw:1654589464290&q=Branislav+Gr%C3%B6hling&stick=H4sIAAAAAAAAAONgVuLVT9c3NMwwNi8oNsouWcQq7FSUmJdZnJNYpuBedHhbRk5mXjoAdwphiScAAAA&sa=X&ved=2ahUKEwiqkpKK8pr4AhXWtKQKHdxgDBcQmxMoAXoECDgQAw)a. Keďže všetci vnímame, že politicko-finančná situácia Slovenskej republiky je aktuálne veľmi nepriaznivá nielen pre tento rezort, ministerstvo neudeľuje výnimky celoplošne pre všetky školy SR, vrátane nových elokovaných pracovísk už jestvujúcich a riadne fungujúcich škôl.

Tento fakt teda ovplyvnil aj našu budúcu **ZUŠ Báhoň** a to tým spôsobom, že jej oficiálne fungovanie môžeme spustiť až o rok, tzn. od**1.9.2023**.

Veľmi nás táto situácia mrzí a úprimne sme právom možno trochu sklamaní, pretože s veľkou podporou obce Báhoň, obecného zastupiteľstva, pána starostu sme chceli ponúknuť umenie našim najmenším, spolu s „komfortom“ pre vás, mílí rodičia, aby základné umelecké vzdelanie vaše ratolesti mohli plnohodnotne dostávať na „domácej“ pôde priamo tu v našej obci Báhoň. Verte, že sme sa snažili najviac ako sme mohli, žiaľ po vlne Covidu prežívame ďalšie ťažké obdobie a neostáva nám asi nič iné, len vydržať a dúfať, že mrakmi je naše milované slnko...

Drahí občania, rodičia, milé deti. Prosím, snažme sa spoločne nájsť aj pozitívnu myšlienku z vyššie uvedeného a to tú, že od 1.9.2023 pre VÁS môžeme otvoriť Základnú umeleckú školu Báhoň, ktorú plánujeme otvoriť na pôde ZŠ Báhoň. Do budúcna chceme vyučovať všetky odbory vrátane novinky: Audio- vizuálneho odboru. Taktiež máme pripravený hudobný, literárno- dramatický, výtvarný a tanečný odbor! 😊 V rámci hudobného odboru pre vás chystáme výučbu: klavíru, spevu, gitary, trúbky, saxofónu, huslí, flauty. Je sa na čo tešiť. Verte, nevieme sa dočkať a máme už všetko nachystané! Rok zbehne ako voda😊Budeme vás včasne informovať o prijímacích skúškach a podmienkach na obecnej stránke, na stránke ZŠ Báhoň, FB stránke (ktorú zatiaľ chystáme spolu s webovou stránkou ZUŠ).

Tešíme sa na vás!

Mgr. art. Ondrej Slávik